钦定古今图书集成/明伦汇编/氏族典/第624卷 > 拓跋嘉
## 钦定古今图书集成/明伦汇编/氏族典/第624卷 > 拓跋嘉

按《魏书广阳王传》：“广阳王建闾子嘉，少沈敏，喜愠不
形于色，兼有武略。高祖初，拜徐州刺史，甚有威惠。后
封广阳王，以绍建闾后。高祖南伐，诏嘉断均口。及将
大渐，遗诏以嘉为尚书左仆射，与咸阳王禧等辅政，
迁司州牧。嘉表请于京四面筑坊三百二十，各周一
千二百步，乞发三正复丁，以充兹役。诏从之。拜卫大”
将军、尚书令，除仪同三司。后迁司空，转司徒。嘉好立
功名，有益公私，多所敷奏，帝雅委付之。爱敬人物，后
来才俊，未为时知者，侍坐之次，转加谈引，时人称之。
薨，赠侍中、太保，谥曰懿烈。